./data/stoa0275/stoa015/stoa0275.stoa015.opp-lat1.xml
Tertullian
Nam etsi quaedamvidentur voluntatem dei sapere, dum ab eo remittuntur, nonstatim omne quod permittitur ex mera et tota voluntate procedit eius qui permittit  Ex indulgentia est quodcumque permittitur Quae etsi sine voluntate non est, quia tamen aliquam habetcausam in illo cui indulgetur, quasi de invita venit voluntate, passacausam sui quae cogit voluntatem  Vide, qualis sit voluntas cuiusalter est causa  Secunda item species consideranda est puraevoluntatis  Vult nos deus agere quaedam placita sibi, in quibusnon indulgentia patrocinatur, sed disciplina dominatur  Si tamenalia istis praeposuit, utique quae magis vult, dubiumne est eanobis sectanda esse quae mavult, cum quae minus vult, quiaalia magis vult, perinde habenda sunt atque si nolit? Nam ostendensquid magis velit, minorem voluntatem maiore delevit  Quantoquenotitiae tuae utramque proposuit, tanto definiit id te sectaridebere quod declaravit se magis velle  Ergo si ideo declaravit,ut id secteris quod magis vult, sine dubio, nisi ita facis, contravoluntatem eius sapis, sapiendo contra potiorem eius voluntatem,magisque offendis quam promereris, quod vult quidem faciendeet quod mavult respuendo  Ex parte delinquis; ex parte, sinon delinquis, non tamen promereris  Non porro et promererinolle delinquere est? Secundum igitur matrimonium, si est exilla dei voluntate quae indulgentia vocatur, negabimus meramvoluntatem cui indulgentia est causa, si ex ea cui potior  aliapraeponitur continentiae magis appetendae didcerimus non potiorema potiore rescindi  Haec praestrinxerim, ut iam apostoli vocesdecurram  Inprimis autem non videbor inreligiosus, si quod ipseprofitetur animadvertam, omnem illum indulgentiam nuptiarum desuo, id est de humano sensu, non de divino praescripto induxisse Nam et cum de viduis et innuptis definiit, uti nubant, si continerenon possunt, quia melius sit nubere quam uri, conversus ad alteram speciem, Nuptis autem denuntio, inquit, non quidemego, sed dominus  Ita ostendit ex translatione personae suaein dominum id quod supra dixerat non ex domini persona,sed ex sua pronuntiasse, Melius est nubere quam uri  Quae voxlicet ad eos pertineat qui inupti vel vidui a fide deprehenduntur,quia tamen omnes eam ad nubendi licentiam amplectuntur, velimpertractare quale bonum ostendat quod melius est poena, quodnon potest videri bonum nisi pessimo comparatum, ut ideo bonumsit nubere, quia deterius sit ardere  Bonum ita est, si perseveretnomen obtinens sine comparatione, non dico mali, sed etiam bonialterius, ut, etsi bono alii comparatur et alio adumbratur, nihilominusremaneat in boni nomine  Ceterum si per mali condicionemcogitur bonum dici, non tam bonum est quam genusmali inferioris, quod a superiore malo obscuratum ad nomen boniimpellitur  Aufer denique condicionem comparationis, ut nondicas, Melius est nubere quam uri, et quaero an dicere audeas,Melius est nubere, non adiciens quid sit id quod melius est Ergo quod non melius, utique nec bonum, quia abstulisti et removisticondicionem comparationis, quae dum melius illud facit,ita bonum haberi cogit  Melius est nubere quam uri sic accipiendumest, quomodo melius est uno oculo quam duobus carere:si tamen a comparatione discedas, non erit melius unum oculumhabere, quia nec bonum  Nemo igitur captet ex hoc capitulodefensionem, quod proprie ad innuptos et viduos spectat, quibusnulla adhuc coniunctio numeratur  Quamquam ostenderim etiamillis intellegendam esse permissi condicionem